ນາຍ Zimmerman ຖືກຟ້ອງ ໃນການຍິງສັງຫານ ໜຸ່ມນ້ອຍຜິວດໍາ (ເບິ່ງວີດີໂອ)
ຄາດ​ວ່າ ນາຍ Zimmerman ຈະ​ໄປ​ປະກົດ​ຕົວ​ຕໍ່ໜ້າ​ສານ​​ ໃນວັນ​ພະຫັດ​ມື້​ນີ້ ສໍາລັບ​​ພິຈາລະ​ນາ​ກ່ຽວ​ກັບ​ການ​ປະກັນ​ໂຕ.
ທະນາຍຄວາມຂອງນາຍ George Zimmerman ຜູ້ຕ້ອງສົງໄສຍິງສັງຫານທີ່ລັດຟລໍຣິ ດາກ່າວວ່າ ລູກຄວາມຂອງລາວຈະຮ້ອງຮຽນຕໍ່ສານວ່າບໍ່ມີ ຄວາມຜິດຕໍ່ຂໍ້ຫາເປັນຄາດ ຕະກອນໂດຍເຈດຕະນາ ແຕ່ບໍ່ໄດ້ມີການວາງແຜນລ່ວງໜ້າຫຼື second-degree mur- der ນັ້ນ ຄາດວ່າ ນາຍ Zimmerman ຈະໄປປະກົດຕົວຕໍ່ໜ້າສານໃນວັນພະຫັດມື້ນີ້ ສໍາລັບພິຈາ ລະນາກ່ຽວກັບການປະກັນໂຕ ເມື່ອວັນພຸດວານນີ້ ທ່ານນາງ Angela Corey ໄອຍະການພິເສດຂອງລັດຟລໍຣິດາ ໄດ້ ຕັ້ງຂໍ້ຫາຕໍ່ນາຍ Zimmerman ຊາຍຜິວຂາວເຊື້ອສາຍ Hispanic ໃນການຍິງສັງຫານ ທ້າວ Trayvon Martin ຊາວອາເມຣິກັນເຊື້ອສາຍອາຟຣິການັ້ນ ໄອຍະການ Angela Corey ບໍ່ໄດ້ໃຫ້ລາຍລະອຽດໃດໆກ່ຽວກັບຫລັກຖານທີ່ນໍາໄປສູ່ ການຕັ້ງຂໍ້ຫາໃນການຍິງສັງຫານ ເມື່ອວັນທີ່ 26 ເດືອນກຸມພາຜ່ານມາ ແຕ່ກໍກ່າວວ່າໄດ້ ມີການສືບສວນສອບສວນໂດຍລະອຽດກັນແລ້ວ ໄອຍະການ Corey ກ່າວອີກວ່າສານ ຟລໍຣິດາ ບໍ່ດໍາເນີນຄະດີໃຜກໍຕາມໂດຍຄວາມກົດດັນຂອງມະຫາຊົນ ແຕ່ຈາກຄວາມເປັນ ຈິງແລະກົດໝາຍ ຕໍາຫລວດບໍ່ໄດ້ຈັບກຸມນາຍ Zimmerman ອາສາສະໝັກຍາມຄຸ້ມໃຫ້ເຂດບ້ານເຮືອນໃກ້ ເຮືອນຄຽງ ຫຼັງຈາກລາວຍິງທ້າວ Trayvon Martin ຕາຍແລ້ວ ນາຍ Zimmerman ກ່າວວ່າ ລາວໄດ້ຖືກໂຈມຕີໂດຍທ້າວ Martin ກ່ອນ ແລະໄດ້ຍິງຜູ້ກ່ຽວເພື່ອປ້ອງກັນຕົວ ຄອບຄົວຂອງທ້າວ Martin ກ່າວວ່າ ທ້າວ Martin ບໍ່ມີອາວຸດ ແລະໄດ້ມີການປະເຊີນ ໜ້າກັນຍ້ອນຜິວພັນຂອງຜູ້ກ່ຽວຫຼາຍກວ່າ ຄືຊາຍໜຸ່ມຜິວດໍານີ້ແມ່ນກໍາລັງຍ່າງໄປຄົນດຽວ ໃນຍາມກາງຄືນ ໂດຍທາງຄອບຄົວຂອງລາວ ໄດ້ທວງໃຫ້ດໍາເນີນຄະດີ ນາຍ Zimmer- man